**PREVÁDZKOVÝ PORIADOK**

**Rozhľadne na Svederníckom vrchu v k.ú. Svederník**

**(ďalej len Rozhľadňa Svedernícky vrch, 551 m n.m.)**

**Vstup pre návštevníkov rozhľadne je možný len na vlastné nebezpečenstvo a zodpovednosť. Návštevníci sú povinní dodržiavať všetky ustanovenia tohto prevádzkového poriadku. Aj pri dodržiavaní nižšie uvedených pokynov je výstup a pobyt na rozhľadni iba na vlastné nebezpečenstvo a preto sú návštevníci rozhľadne zodpovední za seba i za svoje deti !!!**

**Prevádzkový poriadok rozhľadne Svedernícky vrch:**

1. Vstup na rozhľadňu sa koná na vlastné nebezpečenstvo a zodpovednosť. Deti do veku 15 rokov majú vstup na rozhľadňu povolený iba so sprievodom osôb starších ako 18 rokov. Tieto osoby plne zodpovedajú za správanie a bezpečnosť detí.
2. Návštevníci sa môžu pohybovať iba v priestoroch určených pre verejnosť.
3. Vstup na rozhľadňu je povolený iba v prípade vhodných klimatických podmienok. V prípade zlého počasia, hlavne pri hustom daždi, silnom vetre, námraze, víchrici, krupobití, pred, v priebehu a tesne po búrke, pri hustej hmle, pri snehovej pokrývke podláh, schodiska a samotnej vyhliadkovej plošiny, je rozhľadňa dočasne uzavretá.
4. Osobám pod vplyvom alkoholických nápojov alebo iných návykových látok je vstup na rozhľadňu zakázaný.
5. Ďalej je zakázané:

* vodiť na rozhľadňu akékoľvek zvieratá a nechať ich voľne pobehovať po okolí
* písať, maľovať alebo vyrývať na objekte rozhľadne alebo ju inak poškodzovať
* manipulovať so zábradlím a s konštrukciou schodiska a poškodzovať ju
* poškodzovať konštrukciu rozhľadne
* akýmkoľvek spôsobom znečisťovať priestory veže a jej bezprostredné okolie
* vstupovať na rozhľadňu iným spôsobom ako po schodoch vo vnútri rozhľadne
* nahýbať sa cez zábradlie schodiska a vyhliadkovej plošiny rozhľadne
* hádzať alebo púšťať z rozhľadne akékoľvek predmety
* prinášať a konzumovať na rozhľadni alkoholické nápoje a iné návykové látky
* rušiť hlukom alebo inak obťažovať ostatných návštevníkov
* fajčiť v objekte rozhľadne, v jej okolí, či rozkladať oheň

Prevádzkovateľ Obec Svederník, 013 32 Svederník, tel. 041/5696129, [**www.svedernik.info**](http://www.svedernik.info)